
Здравейте,


Баща ми почина наскоро и след като минахме по всички документални процедури ми направи впечатление, че в актуалния ни нотариален акт (който си е на 20+ години), пише, че къщата е едноетажна, а пък по кадастър/КАИС, пред НАП и — реално — има и таванско помещение, което се ползва за жилищно. Плащаме си данък и си е вписано като такова, но изглежда баща ми не се е занимавал да оправя нотариалния акт.


Има ли нужда изобщо и ако да – как се нанася корекция или преиздава нотариален акт, тъй като не можах да намеря такава услуга онлайн.


Извинявайте, ако не трябва да отнасям този въпрос до вас.


Адвокат ни посъветва да платим солиден хонорар за прехвърляне на собствеността от майка ми към мен и така щяло да се издаде нов нот. акт, но… ми звучи странно.


 

Промяна/корекция по нотариален акт
==================================

 

Здравейте, Марин,


за точен и коректен отговор следва да се прегледа нотариалният акт и останалите документи, като кадастрална скица. В случай че следва да се направи поправка в нотариалния акт, се спазва определена процедура, като задължително се съставя нов нотариален акт от нотариус по местонахождението на имота, който се вписва в Службата по вписванията.  

За преглед на документи можете да се свържете с мен.  

Поздрави,  

адв. Николина Митова  

0898 303092


